Nunavut

Nunavut je teritórium v Kanade. Je najsevernejšie, najrozľahlejšie a najmladšie. Tvorí približne pätinu kanadského územia. Teritórium vzniklo 1. apríla 1999 oddelením zo Severozápadných teritórií. Ide o samosprávne územie Inuitov, za ktorých sa pokladá vyše 83 % obyvateľov. Indiánskymi jazykmi hovorí 70 % ľudí. Má najmenej obyvateľov zo všetkých kanadských provincií a teritórií. V Nunavute leží aj najsevernejšie obývané miesto planétyAlert. Najväčším a zároveň hlavným mestom je Iqaluit (Frobisher Bay), kde žije štvrtina obyvateľov.

 Názov 
Názov v jazyku inuktit znamená „Naša Zem“.

 Geografia 
Nunavut pozostáva z dvoch fyziografických regiónov: Kanadský štít v južnej časti zahŕňa tiež ostrovy v Hudsonovom zálive a Arktické ostrovy v severnej časti.

Nunavut by sa so svojou rozlohou zaradil na 15. miesto medzi krajinami sveta. Nunavut má pozemné hranice s nasledovnými kanadskými provinciami a teritóriami: Severozápadné teritóriá, Manitoba a Saskatchewan. Do Nunavutu patrí časť severnej Kanady, väčšina z Arktických ostrovovBaffinov ostrov, Ellesmerov ostrov, Viktóriin ostrov a iné.

Najvyšší vrch Nunavutu je Barbeau () na Ellesmerovom ostrove.

 Dejiny 
Prvé počiatky osídlenia sú datované do obdobia pred približne 4000 rokmi keď prví ľudia prekročili Beringov prieliv. Dnešní Inuiti sú potomkami kultúry Thule, ktorí sú v oblasti Nunavutu najmenej 1 000 rokov. Prvým kontaktom s Európanmi sa stali nórske výpravy v 10. storočí. Po prieskumníkoch prišli na územie veľrybári, obchodníci Spoločnosti Hudsonovho zálivu, misionári a príslušníci Kráľovskej kanadskej jazdnej polície. Otázka rozdelenia Severozápadných teritórií bola prvý krát nastolená v 60. rokoch počas vlády Johna Diefenbakera. V roku 1982 sa v Sevorozápadných teritóriách konalo referendum kde 53% bolo za a 47% proti rozdeleniu. V roku 1992 sa konalo ďalšie referendum o hranici teritória. Federálna vláda uznala Inuitom vlastníctvo  územia. V roku 1993 bol federálnym parlamentom schválený Nunavut Act, ktorý nadobudol platnosť 1. apríla 1999.

 Demografia 
V Nunavute sa zvyšuje podiel inuitského obyvateľstva. Obyvateľstvo je mladšie v porovnaní s ostatnými časťami Kanady.

 Ekonomika 
Hlavným zamestnávateľom je štátna správa. Dôležité sú aj baníctvo, stavebníctvo, turizmus a tradičné aktivity ako lov, lov do pascí, rybárstvo a remeslá. V porovnaní s ostatnými časťami Kanady je v Nunavute vyššia nezamestnanosť.

 Politika 
Nunavut má 19-člennú legislatívu, ktorá sa riadi konsenzom a nefungujú tu politické strany. Legislatíva je volená obyvateľmi teritória, premiér a ministri sú zvolení z radov. Federálnu vládu zastupuje komisár, ktorého rola je prevažne ceremoniálna. Celé teritórium volí jedného člena federálneho parlamentu v Ottawe.

 Symboly 
Mottom teritória je Nunavut sanginivut. Vlajka a znak boli teritóriu udelené k 1. aprílu 1999. V roku 2000 legislatíva Nunavutu schválili rastlinu Saxifraga oppositifolia za symbol teritória. Ďalším symbolom je kanadský inuitský pes, Canis familiaris borealis a vtákom Lagopus mutus.

 Galéria 

 Referencie 

 Iné projekty 

 Zdroj 


Kategória:Provincie a teritóriá v Kanade